《强仲贤赴广东师帅幕》
元代·吴当

元戎分阃握兵符，筹昼须君答庙谟。千里车来天北极，五羊城在海东隅。

香云荔子丹砂颗，清露芙蓉锦绣图。早立勋名重邦国，莫令妖气傍江湖。

作者简介：（ 1297—1361）抚州崇仁人，字伯尚。吴澄孙。幼以颖悟笃实称，长精通经史百家言。从祖父至京师，补国子生。澄卒，从之学者皆就当卒业。用荐为国子助教，预修辽金宋三史，书成，除翰林修撰，累迁翰林直学士。江南兵起，特授江西肃政廉访使，召募民兵，由浙入闽，参预镇压农民军，夺回建、抚两郡。寻以被诬解职。陈友谅据江西，欲用之，不从，乃执送江州，拘留一年。后隐居庐陵吉水。有《学言诗稿》。